section_heading: Zemljopisni podaci
paragraph_text: Najzačajniji dio parka je vrh Lassen, građen od vulkansikh stijena, s najvećom svjetskom vulkanskom kupolom, koji je ujedno i jedini aktivni vulkan u južnom dijelu Cascade Rangea. Visok je 3.188,80 m a nalazi se na sjeveroistočnom krilu ostatka stratovulkana i 305 m više planine Tehama. Tehama se u kasnom pleistocenu, nakon nekoliko erupcija i pražnjenja komora s magmom urušila i stvorila 3,2 km široku kalderu. Dio planine je urušen nakon djelovanja kiselih para koje su rušile stijene koje su poslije odnešene djelovanjem ledenjaka.